Document ID: /roh_data/filtered/fineweb-2-filterrobots_roh.jsonl.gz/20637

120 kilograms ed anc nagin num: Quai è la nova cunabitanta en il parc d’elefants a Turitg. Il nov star tranter ils animals dal zoo procura per blers visitaders sco er per blera lavur.
Sper mamma e tatta tgira er in Rumantsch la pitschna elefanta
Il tgirader d’elefant rumantsch, Carlo Cathomen è ina da las persunas che surveglia il svilup da la pitschna. Ultra da quai protegian mamma e tatta l’elefantina da di e notg.
La naschientscha saja ida fich spert, raquinta Carlo Cathomen:
Nus eran anc vid il café la bun’ura da las sis ed avain lura vis sin ina camera, che la mamma è vegnida in zic gnervusa. Nus avevan fatg quint cun la naschientscha pir enturn suentermezdi ni la proxima notg. E tuttenina è quai i svelt.
Elefant anc senza num
Fin la dumengia pon ins anc votar online sin la pagina dal zoo da Turitg per in num. A disposiziun stattan ils nums Rishu, Ruwani ni Reshani, nums che derivan da la patria da l'elefant Sri Lanka.
RR Telesguard 17:40